
[bookmark: TextBodyBegin]Evropski parlament,
–	ob upoštevanju člena 314 Pogodbe o delovanju Evropske unije,
–	ob upoštevanju člena 106a Pogodbe o ustanovitvi Evropske skupnosti za atomsko energijo,
–	ob upoštevanju Uredbe (EU, Euratom) 2018/1046 Evropskega parlamenta in Sveta z dne 18. julija 2018 o finančnih pravilih, ki se uporabljajo za splošni proračun Unije, spremembi uredb (EU) št. 1296/2013, (EU) št. 1301/2013, (EU) št. 1303/2013, (EU) št. 1304/2013, (EU) št. 1309/2013, (EU) št. 1316/2013, (EU) št. 223/2014, (EU) št. 283/2014 in Sklepa št. 541/2014/EU ter razveljavitvi Uredbe (EU, Euratom) št. 966/2012[footnoteRef:1] in zlasti člena 44 Uredbe, [1:  	UL L 193, 30.7.2018, str. 1, ELI: http://data.europa.eu/eli/reg/2018/1046/oj.] 

–	ob upoštevanju Uredbe (EU, Euratom) 2024/2509 Evropski parlament in Sveta z dne 23. septembra 2024 o finančnih pravilih, ki se uporabljajo za splošni proračun Unije[footnoteRef:2], in zlasti člena 44 Uredbe, [2:  	UL L, 2024/2509, 26.9.2024, ELI: http://data.europa.eu/eli/reg/2024/2509/oj.] 

–	ob upoštevanju splošnega proračuna Evropske unije za proračunsko leto 2024, kot je bil dokončno sprejet dne 22. novembra 2023[footnoteRef:3], [3:  	UL L, 2024/207, 22.2.2024, ELI: http://data.europa.eu/eli/budget/2024/207/oj.] 

–	ob upoštevanju Uredbe Sveta (EU, Euratom) 2020/2093 z dne 17. decembra 2020 o določitvi večletnega finančnega okvira za obdobje 2021–2027[footnoteRef:4], [4:  	UL L 433 I, 22.12.2020, str. 11, ELI: http://data.europa.eu/eli/reg/2020/433/oj.] 

–	ob upoštevanju Medinstitucionalnega sporazuma z dne 16. decembra 2020 med Evropskim parlamentom, Svetom Evropske unije in Evropsko komisijo o proračunski disciplini, sodelovanju v proračunskih zadevah in dobrem finančnem poslovodenju ter novih virih lastnih sredstev, vključno s časovnim načrtom za uvedbo novih virov lastnih sredstev[footnoteRef:5], [5:  	UL L 433 I, 22.12.2020, str. 28, ELI: http://data.europa.eu/eli/agree_interinstit/2020/1222/oj.] 

–	ob upoštevanju Sklepa Sveta (EU, Euratom) 2020/2053 z dne 14. decembra 2020 o sistemu virov lastnih sredstev Evropske unije in razveljavitvi Sklepa 2014/335/EU, Euratom[footnoteRef:6], [6:  	UL L 424, 15.12.2020, str. 1.] 

–	ob upoštevanju predloga spremembe proračuna št. 2/2024, ki ga je Komisija sprejela 9. aprila 2024 (COM(2024)0920),
–	ob upoštevanju stališča o predlogu spremembe proračuna št. 2/2024, ki ga je Svet sprejel 13. septembra 2024 in ga 16. septembra 2024 posredoval Evropskemu parlamentu (12081/2024 – C10‑0107/2024),
–	ob upoštevanju člena 96 in 98 Poslovnika,
–	ob upoštevanju poročila Odbora za proračun (A10‑0005/2024),
A.	ker se s predlogom spremembe proračuna št. 2/2024 v proračun za leto 2024 vključi presežek iz proračunskega leta 2023 v znesku 633 milijonov EUR;
B.	ker sta glavna elementa tega presežka pozitivna realizacija pri prihodkih v višini 238,7 milijona EUR in neporabljena sredstva v višini 393,9 milijona EUR;
C.	ker je presežek na strani prihodkov predvsem posledica finančnih prihodkov v višini 1766 milijonov EUR, zamudnih obresti in glob, medtem ko so bile carinske dajatve za 1649 milijonov EUR nižje od pričakovanega zneska; ker je presežek upravnih prihodkov v višini 107 milijonov EUR mogoče pripisati predvsem stopnji pokojninskih prispevkov, ki je bila višja od predvidene, in vmesnemu povišanju plač januarja 2023, s čimer se je povečala raven davkov in dajatev ter pokojninskih prispevkov;
D.	ker je na strani odhodkov zaradi nezadostnega izvrševanja plačil Komisije ostalo skupaj 70 milijonov EUR (0,1 % odobrenih sredstev za plačila); ker so druge institucije preklicale plačila v višini 48 milijonov EUR, s čimer so ohranile nizko stopnjo nezadostnega izvrševanja iz proračuna za leto 2022;
E.	ker v predlogu spremembe proračuna št. 2/2024 letno pavšalno znižanje vplačil na osnovi BND za Nemčijo, Nizozemsko, Dansko, Švedsko in Avstrijo znaša približno 5,4 milijarde EUR neto;
F.	ker kljub reviziji večletnega finančnega okvira in uvedbi novega instrumenta EURI za kritje višjih stroškov izposojanja za Instrument Evropske unije za okrevanje v proračunu Unije, razlike do zgornje meje in prožnost ostajajo zelo majhne in so same po sebi nestanovitne, kar povzroča negotovost za proračun; ker se v teh zahtevnih razmerah proračunske potrebe povečujejo;
1.	je seznanjen s predlogom spremembe proračuna št. 2/2024, kot ga je predložila Komisija, in je namenjen vključitvi presežka iz leta 2023 v višini 633 milijonov EUR v proračun v skladu s členom 18(3) finančne uredbe;
2.	pozdravlja, da je presežek za leto 2023 znatno nižji od presežka iz leta 2022, kar kaže na boljše proračunske napovedi in upravljanje s strani Komisije;
3.	poudarja, da presežek zmanjšuje skupni prispevek držav članic k financiranju proračuna za leto 2024 v času, ko so potrebe po financiranju še vedno velike, manevrski prostor v proračunu Unije pa je zelo omejen; poudarja, da mora proračun ostati dovolj prožen, da bo Uniji omogočil obvladovanje nepredvidenih dogodkov in novih nastajajočih prednostnih nalog;
4.	opozarja na svoje dolgoletno stališče, da bi morale biti globe in pristojbine dodaten prihodek v proračun Unije, ne da bi se na njihov račun zmanjšali prispevki iz naslova BND;
5.	je seznanjen z izračunom prilagojenega letnega pavšalnega znižanja prispevkov iz naslova BND za pet držav članic upravičenk, ki znaša približno 5,4 milijarde EUR neto; poudarja, da so ta znižanja povezana z inflacijo in so se zato povečevala bolj kot zgornje meje večletnega finančnega okvira, ki se letno prilagajajo na podlagi 2-odstotnega deflatorja; poudarja, da to odstopanje povečuje breme za druge države članice;
6.	poudarja, da proračun Unije potrebuje trajnostne prihodke; zato obžaluje, da Svet ni dosegel napredka pri reformi sistema virov lastnih sredstev v skladu s časovnim načrtom iz medinstitucionalnega sporazuma; opozarja na svoje stališče v podporo spremenjenim predlogom Komisije in poziva Svet, naj jih hitro sprejme, da bi povečali lastna sredstva, ki so na voljo za proračun Unije;
7.	odobri stališče Sveta o predlogu spremembe proračuna št. 2/2024;
8.	naroči svoji predsednici, naj razglasi, da je sprememba proračuna št. 3/2024 dokončno sprejeta, in poskrbi za njeno objavo v Uradnem listu Evropske unije;
[bookmark: TextBodyEnd]9.	naroči svoji predsednici, naj to resolucijo posreduje Svetu in Komisiji, drugim ustreznim institucijam in organom ter nacionalnim parlamentom.

